Kvannbekken naturreservat

Kvannbekken naturreservat er et naturreservat i Åmot kommune. Det består av et område vest av Glomma litt nord for Rena. Området ble vernet 9. jul1 1993. Reservatet inngår i verneplan for skogvern. Bruk av sykkel, hest og kjerre og ridning utenom eksisterende veier er forbudt. Verneforskriften sier at formålet med vernet er «å bevare et barskogområde og bekkekløft med et stort mangfold av ulike rike vegetasjonstyper innen et lite areal. I området finnes bl.a. sjeldne arter og arter som befinner seg nær sin nordgrense i Hedmark.» Dyr som finnes i området eller drar gjennom området inkluderer elg, rådyr, rev, grevling, hare, ekorn og mår. Fugler som holder til her inkluderer bokfink, grønnsisik, granmeis og ringdue. Ravn finnes i reservatet, men hekker ikke fast. Referanser